### KDAJ: v soboto, 28. maja 2016

|  |  |
| --- | --- |
| **Zborno mesto in ura odhoda:** | Ob 6**.** uri na avtobusnem obračališču Senovo. |
| **Območje:** | Nanos |
| **Organizator:**  **Vodnik:** | PD Bohor Senovo - Marjan Poznič  Boštjan Kozole (VPZS) |
| **Težavnostna stopnja poti:** | **Zahtevna označena pot** do vrha Gradiške Ture, v nadaljevanju do Furlanovega zavetišča **lahka označena pot**. Povratek po **lahki označeni poti** čez Plaz (529 m). |
| **Potreben čas:** | Vzpon: Gradišče – Gradiška Tura (1h 15min) – Furlanovo zavetišče pri Abramu (1h 15min)  Sestop: Furlanovo zavetišče – Plaz – Gradišče (2h) |
| **Način prevoza:** | Avtobus do Gradišča pri Vipavi. |
| **Cena:** | Cena prevoza bo odvisna od števila prijav, otroci in mladina 20% popust. |
| **Oprema in dokumenti:** | * Planinska oprema: planinski čevlji - NE ŠPORTNI COPATI, čelada, vetrovka, palice, rezervno perilo; * Hrana in pijača iz nahrbtnika. Furlanovo Zavetišče je dobro oskrbovano; * Planinska izkaznica s plačano članarino za leto 2016. |
| **Prijave:** | Zaradi organizacije izleta se prijavite pravočasno, t.j. najmanj do **četrtka, 26. 5. 2016** pri Marjanu Pozniču - tel. **041-901-308**.  ali v ponedeljek med 19. in 20. uro v planinski pisarni na Senovem, Titova 106/I, vhod iz zadnje strani poslovne stavbe. |
| **Opis ture:** | Z avtobusom se bomo odpeljali do vasi Gradišče nad Vipavo. Vzpon na Gradiško Turo poteka deloma po zahtevni poti, ki je mestoma varovana z jeklenico ali klini. Pohodniku se neprestano ponuja pogled na zgornjo Vipavsko dolino. Z Gradiške Ture teren preide v položnega, pot se nadaljuje skozi gozdove in travnike do zavetišča pri Abramu. Tu bomo imeli daljši počitek.  Furlanovo zavetišče pri Abramu je **točka Slovenske planinske poti**.  Vračali se bomo po isti poti do odcepa za Plaz in Vipavo. Pot bo večinoma potekala po gozdu in se bo enakomerno spuščala do točke, ki se imenuje pri Kapelici. Od tu dalje se teren začne strmeje spuščati, gledati je potrebno pod noge zaradi obilice kamnov na poti. Na razcepu poti zavijemo levo za smer Plaz in pot nadaljujemo do našega izhodišča nad vasjo Gradišče. |
| ***OPOZORILO:*** | *S prijavo na izlet udeleženec potrdi, da je seznanjen z zahtevnostjo ture ter da izpolnjuje zdravstvene, fizične in tehnične pogoje (oprema) za varno sodelovanje na turi in, da ima plačano letno članarino za leto 2016.*  *Udeleženec je dolžan upoštevati navodila in odločitve vodnika, v nasprotnem primeru hodi na lastno odgovornost.* |

Vljudno vabljeni! PD Bohor Senovo - Komisija za izletništvo